*ZÁPISNICA*

zo zasadnutia Obecného zastupiteľstva v Dolných Lovčiciach,

konaného dňa 14.09.2016 v zasadačke Obecného úradu

***Prítomní:***

1 / Starosta obce : 1

2 / Počet poslancov : 5

3 / Hl. kontrolór obce : 1

4 / Pracovníčky OcÚ : 2

5/ Hostia: 0

Prítomní spolu:9, podľa prezenčnej listiny.

*1.)Otvorenie*

Zasadnutie OZ viedol starosta obce František Juriš. Zasadnutia sa zúčastnili všetci piati poslanci, čím bolo OZ uznášaniaschopné a rokovanie pokračovalo.

*2.) Určenie overovateľov zápisnice a zapisovateľky*

Za overovateľov zápisnice určil poslankyňu Barboru Ohrablovú a  poslanca Mgr. Igora Gašparoviča. Za zapisovateľku určil Eleonóru Lošonskú, pracovníčku OcÚ.

Starosta obce, František Juriš predložil poslancom na schválenie program zasadnutia OZ a zároveň požiadal poslancov, aby sa vyjadrili k návrhu programu, prípadne podali ďalší návrh na doplnenie.

#### Uznesenie č.15/2016 OZ

Obecné zastupiteľstvo v Dolných Lovčiciach súhlasí s programom zasadnutia:

*Program zasadnutia :*

1. Otvorenie  
2. Kontrola plnenia uznesení  
3. Rôzne  
4. Diskusia  
5. Záver

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

2.) Kontrola plnenia uznesení

Starosta obce informoval poslancov, že všetky stanovené úlohy a prijaté uznesenia

boli k dnešnému dňu splnené.

.

Poslanci vzali tieto informácie na vedomie.

*3. Rôzne*

a) Starosta obce informoval poslancov, že je potrebné požiadať o úver na financovanie projektu „ Modernizácie a rekonštrukcie verejného osvetlenia v obci Dolné Lovčice

vo výške 50 000,-€. Poslanci doporučili starostovi osloviť viaceré bankové subjekty o zaslanie cenovej ponuky na poskytnutie úveru a následne prijali nasledovné uznesenie.

#### Uznesenie č.16/2016 OZ

Obecné zastupiteľstvo v Dolných Lovčiciach súhlasí a schvaľuje financovanie projektu „Modernizácia a rekonštrukcia verejného osvetlenia v obci Dolné Lovčice“ formou úveru vo výške 50 000,-€.

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

Ďalšia informácia : bude vyhlásené výberové konanie na zhotoviteľa výmeny VO.

Starosta ďalej ohľadom doplnenia verejného osvetlenia- 4 nových stĺpov informoval poslancov, že je podaná žiadosť o Územné rozhodnutie a následne bude stavebné povolenie.

Poslanci vzali tieto informácie na vedomie.

b)Starosta obce, František Juriš informoval poslancov, že z dôvodu nového školského roka pribudli nové deti, budú noví členovia školskej rady; je potrebné za zriaďovateľa delegovať jedného člena. Navrhol za člena školskej rady pri Materskej škole v Dolných Lovčiciach za zriaďovateľa p. Adrianu Polákovú.

#### Uznesenie č.17/2016 OZ

Obecné zastupiteľstvo v Dolných Lovčiciach schvaľuje návrh delegovať za člena školskej rady pri Materskej škole v Dolných Lovčiciach za zriaďovateľa p. Adrianu Polákovú.

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

c)Starosta informoval poslancov , že na Obecný úrad bola doručená žiadosť o dotáciu Základnej školy v Zavare. Poslanci navrhli poskytnúť dotáciu z rozpočtu obce Dolné Lovčice na rok 2017 vo výške 250,-€ ( viď príloha).

#### Uznesenie č.18/2016 OZ

Obecné zastupiteľstvo v Dolných Lovčiciach súhlasí s poskytnutím dotácie z rozpočtu obce Dolné Lovčice na rok 2017 pre Základnú školu v Zavare vo výške 250,-€

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

d)Starosta informoval poslancov, že prebiehla zber podkladov a návrhov pre vypracovanie ÚPD obce Dolné Lovčice.

Poslanci vzali uvedené informácie na vedomie.

e)Na Obecný úrad bola doručená žiadosť od spoločnosti Slovak Telekom, a. s.– dokumentácia pre územné rozhodnutie, v ktorej sa plánuje v rámci skvalitnenia poskytovaných služieb realizácia výstavby optickej siete verejnej elektronickej komunikačnej siete v našej obci –občania budú mať možnosť využívať vysokorýchlostné služby ( internet, digitálna televízia a telefón).

Poslanci navrhli vydať súhlasné stanovisko, pričom je potrebné dodržať nasledovné podmienky:

1. Dbať na to ,aby čo najviac rozkopávok bolo realizovaných v zelených pásoch a plochách v obci
2. Pretláčky – miestnych komunikácií , chodníkov a vjazdov
3. Rozkopávky miestnych komunikácií aj chodníkov opraviť v celej šírke miestnej komunikácie alebo chodníka

g)Starosta predložil poslancom návrh VZN č.2/2016 o označovaní ulíc, verejných priestranstiev a číslovaní stavieb v obci Dolné Lovčice z dôvodu zavedenia nového systému Registra adries.

#### Uznesenie č.19 /2016 OZ

Obecné zastupiteľstvo v Dolných Lovčiciach schvaľuje návrh VZN č.2/2016 o označovaní ulíc, verejných priestranstiev a číslovaní stavieb v obci Dolné Lovčice

za: **5**  ( Bartovič, Gašparovič, Hába, Ohrablová, Škoda )

proti : **0**

zdržal sa : **0**

h)Informácia. Dňa 6.10.bude udeľovaná Pamätná medaila predsedu TTSK bývalej predsedkyni MNV p. Emílii Masarykovej, ktorá bola navrhnutá za prínos pre rozvoj našej obce a v tomto roku dožila životného jubilea 90 rokov.

Poslanci vzali uvedené informácie na vedomie a s uvedeným návrhom súhlasia.

i)Informácia. 12.9. roztrhali psy p. Miriam Pavlíkovej psa p. Kovačičovej a napadli poštovú doručovateľku.

Bude predvolaná na pohovor.

Majiteľ psa je povinný zabrániť, aby pes neohrozil človeka ani zviera.

P. Pavlíková sa dopustila priestupu- psy boli bez vôdzky- mimo chovný priestor.

Poslanci vzali uvedené informácie na vedomie.

*4. Diskusia*

V rámci diskusie poslanci neformálne diskutovali. Starosta pozval poslancov na tradičnú predvianočnú akciu „More je z kvapiek“, ktorá sa uskutoční dňa 03.12.2016 v KD, pri tejto príležitosti bude sv. Mikuláš obdarovávať všetky deti z obce.

*5.Záver*

Starosta poďakoval poslancom za účasť na zasadnutí OZ, za všetky návrhy a plodnú diskusiu.

Na záver ukončil zasadnutie .

František Juriš

starosta obce

*Overovatelia zápisnice :*

1./ Barbora Ohrablová ....................................................

2./ Mgr. Igor Gašparovič ....................................................

Zapísala: Eleonóra Lošonská, prac. OcÚ

V  Dolných Lovčiciach dňa 16.09.2016